Diari Oficial de la Generalitat Valenciana


Sumari del DOGV 8131, del 20-09-2017 (2017/8137)

Sol·licitud d'ofertes per a l'arrendament d'un immoble a Nules, als efectes del que preveu l'article 49.2, últim paràgraf, de la Llei 14/2003, de patrimoni de la Generalitat.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8131

Data del DOGV
:   20-09-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/8137


Data del document
:   15-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * contracte administratiu

Sol·licitud d'ofertes per a l'arrendament d'un immoble a Nules, als efectes del que preveu l'article 49.2, últim paràgraf, de la Llei 14/2003, de patrimoni de la Generalitat. [2017/8137]  
La Conselleria de Justícia, Administració Pública, Reformes Democràtiques i Llibertats Públiques està interessada d'arrendar, de conformitat amb el que disposa la Llei 14/2003, de 10 d'abril, de patrimoni de la Generalitat Valenciana, un immoble a Nules (província de Castelló), per a destinar-lo a allotjar dependències i serveis dels òrgans judicials del partit Judicial de Nules, durant l'execució de les obres d'adequació del Palau de Justícia de la localitat esmentada.  
  
1. Requisits de l'immoble:  
Situació: el local haurà d'estar a Nules. Haurà d'estar el més pròxim possible a l'actual seu judicial, preferiblement en el mateix carrer, carrer Francisco Santacruz, 15, o en carrers adjacents.  
Ubicació: en planta baixa.  
Superfície en metres quadrats: entre 800 m² i 1200 m²  
Accessos: accés independent i directe des de la via pública.  
Accessibilitat: nivell d'accessibilitat adaptat o susceptible de ser adaptat, amb accés públic a peu pla des de l'espai públic  
Entorn: urbà. Consolidat i amb ràpida connexió amb les seus judicials  
Viabilitat d'ús: ús administratiu per a seu judicial  
Serveis urbanístics: a peu de parcel·la. Amb connexió a xarxa de subministrament d'energia elèctrica i xarxa d'abastiment d'aigua i de sanejament  
Estat de conservació: haurà d'estar preparat en acabats (sòl, falsos sostres, il·luminació, climatització, etc.), i preferiblement diàfan (que seria el desitjable per a fer una ràpida distribució per mitjà de mampares, per a facilitar l'escomesa de les obres d'adequació de l'actual edifici). En cas que no siga diàfan, haurà de tindre una distribució d'espais fàcilment adaptable a les necessitats dels òrgans judicials per a fer el trasllat com més prompte millor  
Tipologia: edificació amb il·luminació i ventilació directes, preferiblement local amb llum natural  
  
2. Informació i contacte  
Dependència: Secretaria General Administrativa. Servei de Personal i Gestió Administrativa  
Adreça: c/ Castán Tobeñas, núm. 77. Ciutat administrativa 9 d'Octubre, torre 4  
Telèfon: 228 449 981 / 114 767 596  
Correu electrònic: srrhh\_cbfol@akk.nv  
  
3. Termini per a realitzar propostes:  
15 dies naturals a comptar de l'endemà de la publicació d'aquest anunci.  
  
València, 15 de setembre de 2017.- La sotssecretària: Bárbara López Ramón.